open-index/open-wikipedia-markdown huggingface dataset:
Taklamakan

**Taklamakan** (ujgursky تەكلىماكان قۇملۇقى, čínsky 塔克拉玛干沙漠) je púšť v Strednej Ázii. Leží v Východnom Turkestane – Ujgurskej autonómnej oblasti Sin-ťiang v Číne. Taklamakan v preklade znamená "*miesto odkiaľ sa nikto nevráti živý*".

Púšť pokrýva oblasť  v Tarimskej panve, nachádza sa v rozmedzí 78° – 88° vých. dĺžky a 37° – 40° sev. šírky. Cez jej severné a južné okraje prechádzala hodvábna cesta. Cez púšť nevedú takmer žiadne cesty hlavne preto, že 85 % povrchu tvoria pohyblivé piesočné duny, vysoké až  (najvyššie na svete). 
Najväčšie a najvýznamnejšie oázy sú Kašgar, Jarkend a Chotan na juhozápade; Kchu-čche a Turfan na severe; Lou-lan a Tun-chuang na východe.

Z okolitých pohorí do Taklamakanu tečie niekoľko riek – najväčšie sú Biela nefritová rieka, rieka Jarkend (prameniace v pohorí Kunlun) a rieka Torkan (tečie z Ťanšanu).
thumb|Piesočná búrka v púšti Taklamakan

Archeologické výskumy v oblasti robili Aurel Stein, Sven Hedin, Albert von Le Coq, Paul Pelliot a Antonio Graceffo. Nálezy ukázali hlavne na tatársky, helenistický, indický a buddhistický kultúrny vplyv.
Najslávnejšími pozostatkami sú tzv. tarimské múmie, ktoré dokazujú rôznorodosť etník, ktoré sa v oblasti vyskytovali. Vedcov udivilo hlavne to, že veľa múmií má európske rysy, ale možno to boli práve Tatári, čo by okrem iného vysvetlilo, že tatárčina patrí do indoeurópskej jazykovej rodiny.

Neskôr bola oblasť osídlená Turkami, ale s nástupom dynastie Tchang získavali Číňania postupne stále väčší vplyv nad všetkými oázami, aby mohli kontrolovať hodvábnu cestu. Čínska nadvláda bola iba krátkodobo ovplyvnená vpádmi Turkov, Mongolov a Tibeťanov. Súčasná populácia sa skladá hlavne z Ujgurov a Kazachov, vo väčších mestách v dôsledku migračnej politiky Číny prevládajú čínski Chanovia. 

## Iné projekty

Kategória:Púšte Číny
Kategória:Sin-ťiang
Kategória:Piesočné duny
Turfan (mesto)

thumb|right|300px|Mesto Turfan na mape

**Turfan** (slovenský normovaný názov; po ujgursky تۇرپان - Turpan; po čínsky 吐魯番 - slov. prepis: *Tchu-lu-fan* - pchinjin: *Tǔlǔfān*) je mesto (oáza) vo Východnom Turkestane v Ujgurskej autonómnej oblasti Sin-ťiang. V roku 2006 v Turfane žilo 254 900 obyvateľov, prevažne Ujguri. Turfan sa nachádza na diaľnici číslo 312.

Kategória:Sin-ťiang
Kategória:Mestá v Číne
Kategória:Ujguri
Ženská dvojhra na Hansol Korea Open 2009

**Ženská dvojhra na Hansol Korea Open 2009** sa hrala ako súčasť Hansol Korea Open 2009 od 21. septembra do 27. septembra. Víťazkou sa stala Japonka Kimiko Dateová, ktorá vo finále porazila Španielku A. Medinovú-Garriguesovú 6:3, 6:3. Bol to jej 8. titul na okruhu WTA.

## Nasadenie

## Odmeny a body do rebríčka

## Výsledky
### Finálová fáza

### Horná polovica

### Dolná polovica

## Externé odkazy
* Pavúk dvojhry 

Kategória:Hansol Korea Open 2009
Zem ľudí

***Zem Ľudí*** () je román z roku 1939, ktorého autorom je Antoine de Saint-Exupéry.

## Dielo

V dielach *Zem ľudí* a *[[Citadela (Antoine de Saint-Exupéry)|Citadela]]* Exupéry najviac spája svoje zážitky spolu s filozofickými úvahami o živote a o zmysle ľudskej existencie. Kniha má osem samostatných častí, ktorých rozprávačom je samotný Exupéry. Dielo má deväť kapitol, ktoré nie sú priamo prepojené, ale všetky spolu súvisia práve jeho zážitkami spojenými s letectvom.

Začína kapitolou s názvom Linka, kde opisuje svoje pocity pred svojím prvým dôležitým letom z Toulouse do Dakaru, ktorý mu pred letom pripadal nebezpečný, ale vyzýval ho. Po tom, ako sa dozvedel, že bude pilotovať lietadlo s poštou do Dakaru, išiel domov a zamýšľal sa nad okoloidúcimi ľuďmi, ktorí nechápu aká dôležitá a jedinečná je jeho práca. Známy výrok: *„Starých priateľov už nič nenahradí. Nič nevyváži bohatstvo spoločných spomienok, spoločne prežitých chvíľ, škriepok, zmierení, dojatí. Staré priateľstvá nemožno obnoviť.“* Teraz už píše o príhodách s jeho prvými leteckými priateľmi. S najväčším obdivom vzdáva úctu priateľovi Guillaumetovi, ktorý mal v Andách haváriu a potom sa vyše týždňa v zime a snehu brodil smerom k domovu, kde si potom mohol sadnúť s ostatnými a porozprávať im jeho príhodu.

V kapitole Lietadlo sa nadchýnal technikou lietadla a filozofoval nad stojom.
V príbehu Lietadlo a planéta poukazuje na schopnosť lietadla pristáť aj na miestach, kde žiadna ľudská noha nikdy nevkročila, tak ako sa to stalo aj jemu samému niekde na Sahare, keď musel núdzovo pristáť na náhornej plošine, ktorá sa na každej strane končila zvislou stenou, zosúvajúcou sa do priepasti. Takto viackrát obdivoval nedotknuteľnosť a jedinečnosť týchto miest a na záver hovorí: *„Sahara moja, Sahara, sudičky ťa celú zakliali!“*

V ďalšej časti knihy už prevládajú úvahy a obrazy. Jeho predstavivosť porovnávala príbehy, ktoré zažil, so svetom, jeho významom a s ľuďmi, ktorí tu žijú. Tak aj príbeh Oáza z Argentíny a V púšti zo Sahary a medzistaníc francúzskeho letectva.
Uprostred púšte stroskotal spolu so svojím mechanikom a hľadajú vlastnú cestu k prežitiu, ako predtým Guillamet. Prevláda tu množstvo strachu a úvah o zmysle prežitia pre človeka. Nakoniec ich zachránil chlapík s vodou. Známy výrok: *„Voda, nemáš chuť, ani farbu, ani vôňu, nemožno ťa presne určiť, človek ťa pije, a nepozná ťa. Nie si potrebná k životu, sama si život.“* 

Posledná kapitola Ľudia je akýmsi zhrnutím všetkých jeho predošlých úvah a príbehov.
*„Láska je predovšetkým modlitba a modlitba je ticho. Láska začína tam, kde nie je možné čakať už žiadny dar. Láska neznamená hľadieť si navzájom do očí, ale spolu hľadieť tým istým smerom.“*
Kniha končí slovami: *„Iba Duch, ak dýchne do hliny, môže stvoriť Človeka.“*

## Referencie

Kategória:Knihy Antoine de Saint-Exupéryho
Kategória:Knihy z 1939
Tichý svedok

**Tichý svedok** () je britský kriminálny seriál z produkcie BBC o tíme súdnych expertoch. Prvýkrát sa seriál vysielal dňa 1. októbra 1996 a skončil 6. novembra 2008. Seriál je dielom Nigela McCreryho, bývalého detektíva z oddelenia vrážd v Nottinghame. Seriál je založený na príbehu profesorky Helen Witwell, súdnej patologičky. 

## Postavy
* Nikki Alexander, súdna paleontologička. Hrala ju Emilia Rose Elizabeth Fox (8. - 12. séria)
* Leo Dalton, súdny patológ. Hral ho William Gaminara (6. - 12. séria)
* Harry Cunningham, súdny patológ. Hral ho Tom Ward (6. - 12. séria)
* Sam Ryanová, súdna patologička. Hrala ju Amanda Burtonová (1. - 7. séria)

## Externé odkazy
* 
* 
* Webová stránka seriálu 

Kategória:Britské kriminálne televízne seriály
Kategória:Televízne seriály z roku 1996
Kategória:Televízne seriály BBC
Eunika

**Eunika** je ženské krstné meno. Podľa českého kalendára oslavuje meniny 20. októbra. Meno je gréckeho pôvodu, odvodené od slova Εὐνίκη, *Euníkē* znamenajúce *dobré víťazstvo*.

## Externé odkazy
*Behind The Name 

Kategória:Krstné mená
Kategória:Ženské mená
Kategória:Ženské mená gréckeho pôvodu
Evanjelium podľa Judáša

**Evanjelium podľa Judáša** je starší náboženský rukopis datujúci sa k štvrtému alebo piatemu storočiu nášho letopočtu, ktorého text bol čiastočne zrekonštruovaný v roku 2006. Pôvodný dokument pochádza zrejme z prostredia gnostickej sekty kainitov a je jedným z gnostických evanjelií, ktoré drvivá väčšina súčasných kresťanov nepovažuje za inšpirované Bohom. Predpokladá sa, že by mohol byť kópiou z Judášovho evanjelia, ktoré v spise Adversus haereses spomína sv. Irenej z Lyonu.

## Externé odkazy
* Evajelium podľa Judáša v slovenskom preklade

Kategória:Náboženstvo
Eder

**Eder** môže byť: 
*rieka v Nemecku, pozri Eder (rieka) 
*mužské krstné meno, pozri Eder (prvé meno)
Rakúsky daviscupový tím

**Rakúsky daviscupový tím** je tenisový tím, ktorý reprezentuje Rakúsko v Davisovom pohári. 

## Súčasný tím
* Jürgen Melzer (ATP #44)
* Stefan Koubek (ATP #127)
* Julian Knowle (ATP štvorhra #26)
* Alexander Peya (ATP štvorhra #51)

## Externé odkazy

Kategória:Daviscupové tímy
Davis Cup
Davisov pohár
Izraelský daviscupový tím

**Izraelský daviscupový tím** je tenisový tím, ktorý reprezentuje Izrael v Davisovom pohári. 

## Súčasný tím
* Dudi Sela (ATP #43)
* Harel Levy (ATP #143)
* Andy Ram (ATP štvorhra #10)
* Jonathan Erlich (ATP štvorhra #272)

## Externé odkazy

Kategória:Daviscupové tímy
Davis Cup
Davisov pohár
Charles Hermite

**Charles Hermite** (* 24. december 1822, Dieuze, Francúzsko - † 14. január 1901, Paríž) bol francúzsky matematik, ktorý pracoval predovšetkým v teórii čísel a rôznych oblastiach algebry - zaoberal sa kvadratickými formami, teóriou invariantov, ortogonálnymi polynómami a eliptickými funkciami. 

Sú po ňom pomenované Hermiteove polynómy, Hermiteova normálna forma, Hermiteove operátory a Hermiteova kubika. Ako prvý dokázal, že číslo *[[Eulerovo číslo|e]]* je transcendentné. Jeho metódu použil neskôr aj Ferdinand von Lindemann na dôkaz transcendentnosti čísla π.

## Iné projekty

Kategória:Francúzski matematici
Kategória:Členovia Francúzskej akadémie vied
Kategória:Držitelia Radu Pour le Mérite
Kategória:Pochovaní na cintoríne Montparnasse
Savai’i

**Savai'i** je najväčší ostrov Samoy a zároveň tretí najväčší ostrov v Polynézii. Ostrov má oválny tvar, najväčšia dĺžka je  a šírka . Plocha ostrova je , najvyšší bod je Silisili (), zároveň je aj najvyšším bodom Samoy.

Ostrov patrí pod správu Samoy, trvalo na ňom žije cez 40 000 obyvateľov. Savai'i je redšie zaľudnený ako druhý väčší ostrov Samoy Upolu.

## Geologický vývoj
Ostrov predstavuje vynorený vrchol masívnej bazaltovej štítovej sopky. Počiatok vulkanizmu sa datuje na pliocén, po prvotnej fáze nasledovala odmlka sprevádzaná eróziou a rastom koralových útesov. Vulkanizmus bol obnovený koncom pleistocénu až začiatkom holocénu a vytvoril masívne lávové prúdy a množstvo troskových kužeľov, ktorými je posiata väčšina povrchu ostrova. Posledná aktivita bola zaznamenaná začiatkom 20. storočia na severnom okraji ostrova, keď troskový kužeľ *Matavanu* vyprodukoval od roku 1905 do 1911 mohutné lávové prúdy s objemom približne , ktoré zničili aj niekoľko dedín a dosiahli až na pobrežie. Front týchto prúdov mal šírku cez .

## Zaujímavosti
V polynézskej mytológii je Savai'i spomínaný ako *kolíska Polynézie*, taktiež je známy aj ako *duša Samoy*. Osada Falealupo, nachádzajúca sa na najzápadnejšom okraji ostrova je zároveň aj najzápadnejším sídlom na Zemi. Leží len  od dátumovej hranice a bola aj posledným miestom osláv nového milénia.

## Galéria

Súbor:Savaii3.JPG|Pohľad na ostrov Savai'i z družice NASA
Súbor:Savai'i OnEarth WMS.png|Satelitná snímka ostrova
Súbor:Savaii Village 1, Samoa, Polynesia.JPG|Vidiecka krajina v okrese Safune
Súbor:Samoan taupou girl 1896.jpg|Samojčanka z ostrova Savai'i (1896)


## Iné projekty

## Externé odkazy
* www.volcano.si.edu  – ostrov Savai'i na Global Volcanism Program 

Kategória:Ostrovy Samoy
Kategória:Sopky Samoy
Kategória:Štítové vulkány
Thomas Joannes Stieltjes

**Thomas Joannes Stieltjes** (* 29. december 1856, Zwolle, Holandsko - † 31. december 1894, Toulouse, Francúzsko) bol holandský matematik. Zaoberal sa najmä rôznymi oblasťami matematickej analýzy, ale napríklad aj teóriou čísel. Je po ňom pomenovaných viacero matematických konceptov.

Kategória:Narodenia v 1856
Kategória:Úmrtia v 1894
Kategória:Holandskí matematici
Kategória:Francúzski matematici
Luna (prvé meno)

**Luna** je ženské krstné meno. Luna znamená v latinčine *mesiac*. Luna bola rímska bohyňa mesiaca, často bývala zobrazovaná s bielym vozom skrz neba. 

## Známe nositeľky
*Luna Mijovićová, bosnianska herečka
*Luna Celesteová, americká dabérka
*Luna Leopoldová, americká vedkyňa
*Luna Vachonová, kanadská profesionálna wrestlingová zápasníčka

## Fiktívne postavy
*Luna Lovegoodová, postava z príbehov o Harry Potterovi
*Luna Inverseová, postava staršej sestry Liny Inverseovej zo seriálu Slayers
*Luna Moodyová, hlavná postava z telenovely One Life To Live
*Luna Platzová, postava v Mega Man Star Force
*Pani Luna, postava z románu The Bostonians od Henryho Jamesa
*Luna Schlosserová, postava z filmu Woodyho Allena, Spáč

## Priezvisko
*Diego Luna, kubánsky herec

## Externé odkazy
* 
* Babynames.com

Kategória:Ženské mená
Kategória:Krstné mená
Kategória:Ženské mená latinského pôvodu
Zoznam ulíc a námestí v Skalici

Toto je zoznam ulíc a námestí v Skalici.

## Ulice
Bajanova, Bernolákova, Blahova, Bulharská, Boorova, Clementisa, Čulenova, Duklianská, Družstevná, F. K. Veselého, Gorkého, Hviezdoslavova, Hodonínska, Hollého, Horská, Hurbanova, Jatočná, Jednoradová, Jurkovičova, Kolárova, Komenského, Koreszkova, K Baťáku,  Kráľovská, Lúčky, L. Svobodu, Madvova, Malé Trávniky, Mazúrova, Meňhartka, Mallého, Marešova, Mýtna, Na skale, Nad predmestím, Nádražná, Nešporova, Obrancov mieru, Partizánska, Pelíškova, Petrovská, Pod Hájkom, Potočná, pplk. Pljušťa, Pivovarská, Pod Kalváriou, Podhradie, Predmestie, Pribinova, Priečna, Pri potoku,Psíky , Rohatecká, Ružová, Rybničná, Sasinkova, Slnečná, SNP, Stračínska, Strážnická, Sudoměřická, Suchý riadok, Šebestova, Široká, Škarniclovská, Športová, Školská, Štefánikova, Štúrova, Svätoplukova, Tehelňa, Vajanského, Valachova, Vally, Veľké Trávniky, Veľkomoravská, Veterná, Vinohradnícka, Vrchovského, Záhradná, Zápotočná, Zlatnícka

## Námestia
Námestie Slobody

Kategória:Námestia na Slovensku
Kategória:Skalica (mesto)
Kategória:Zoznamy ulíc miest na Slovensku
Höchstädt an der Donau

**Höchstädt an der Donau** (úradne *Höchstädt a.d.Donau*) je nemecké mesto na západných hraniciach Bavorska. Leží na rieke Dunaj a k 30. 9. 2019 malo 6 756 obyvateľov. 

13. augusta 1704 sa neďaleko odohrala jedna z najdôležitejších bitiek vojny o španielske dedičstvo, bitka pri Höchstädte.

## Partnerské obce
*  Reinsdorf, Nemecko, 1991
*  Ruppertsberg, Nemecko, 1987

## Referencie


## Iné projekty

## Externé odkazy
Oficiálna stránka

## Zdroj

Kategória:Mestá v Bavorsku
Filmová kritika

**Filmová kritika** je analýza filmového diela pomocou rozboru jeho štruktúrnych prvkov a vyjadrovacích prostriedkov, zaoberá sa použitými variáciami resp. inováciami, na svoje jednotlivé tvrdenia uvádza vždy minimálne jeden argument.

Vychádza z niektorej kritickej či teoretickej metódy a v závere uvádza hodnotiace stanovisko autora vyplývajúce z predchádzajúceho. Je vždy subjektívna. Jeden kritik hodnotí napríklad nejaký western v kontexte žánru a hodnotí ho pozitívne, keďže je inovatívny. Iný kritik urobí veľmi podobnú analýzu toho istého westernu, ale hodnotí ho negatívne, pretože ho posudzuje v kontexte kinematografie ako celku, film chápe ako umenie a westernový žáner považuje za banálny.

## Iné projekty


Kategória:Kinematografia
Ladislav Hrušovský

**Ladislav Hrušovský** (* 4. január 1973) je slovenský divadelný a filmový herec. 

Študoval na Akadémii umení v Banskej Bystrici odbor herectvo pod vedením Jozefa Adamoviča.

Účinkoval v inscenáciách v divadle J. G. Tajovského vo Zvolene (*Agáty* - nominácia na cenu Dosky), v divadle J. Palárika v Trnave (Noc Bohov, Madame Bovary) na Novej scéne v Bratislave (*Hair, Všetko sa posralo, Maľované na skle*). Hral v televíznych projektoch Slzy Kráľovej hole, Slovenský mariáš a vo viacerých študentských filmoch (*A čo oni ?* - 1. miesto a cena divákov v amatérskej súťaži CINEMA). Taktiež účinkoval v seriáloch Mesto tieňov, Panelák alebo Ako som prežil.

Spolupracoval na celovečernom projekte "V Tichu". Je to film o osudoch prenasledovaných židovských hudobníkov v čase nacizmu. Film plný emócií je poctou ľuďom, ktorí museli nedobrovoľne skončiť so svojou umeleckou kariérou a ktorým prostý hudobný nástroj pomohol prežiť koncentračné tábory alebo aspoň zmierniť utrpenie v nich. Ladislav Hrušovský stvárňuje vo filme postavu Karla Steinera, manžela Edith Kraus. V roku 1942 boli deportovaní do koncentračného tábora v Terezíne.
Režisérom filmu je Zdeněk Jiráský, ktorý za svoj film Poupata získal v roku 2011 štyroch Českých levov a stal sa v tom istom roku zároveň i Objavom roka v oblasti kinematografie.

Jan Hřebejk ho obsadil do svojho celovečerného filmu s názvom Učiteľka, ktorý vznikol podľa scenára Petra Jarchovského. Vo filme sa riaditeľka základnej školy stretáva počas rodičovského združenia (ZRPŠ) s rodičmi, aby spoločne našli najvhodnejšie riešenie ako sa zbaviť problematickej učiteľky (bezdetnej vdovy), ktorá si manipuláciou podrobuje rodičov svojich žiakov. Film by mal prísť do kín na jar 2016.

## Filmografia
### Filmy
* 2007: *[[Demoni]]*
* 2013: *[[Agata Schindler's Diary]]*
* 2016: *[[Učiteľka (film)|Učiteľka]]*

### Seriály
* 2007: *[[Mesto tieňov I ]]*
* 2008: *[[Kriminálka Anděl]]*
* 2008: *[[Mesto tieňov II ]]*
* 2009: *[[Ako som prežil]]*
* 2009: *[[Panelák (seriál)|Panelák]]*
* 20102011: *[[Aféry]]*

## Externé odkazy

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Osobnosti z Ružomberka
Ôsma križiacka výprava

thumb|Dobývanie Tunisu
**Ôsma križiacka výprava** bola rovnako ako siedma križiacka výprava zorganizovaná francúzskym kráľom Ľudovítom IX. Svätým. Kráľovi sa nepáčil vývoj v Sýrii, kde na zvyšné križiacke dŕžavy dotierali pohania. 

Mamelucký sultán Baibars al-Bunduqdari využil vojnu medzi Benátkami a Janovom (1256 - 1260) a zmocnil sa v roku 1256 Haify, Toronu a Nazaretu. Navyše dobyl aj križiacku Antiochiu, ktorú mali kresťania takmer 170 rokov. Cyperský kráľ Hugo III., ktorý bol zároveň i vládcom Jeruzalemského kráľovstva, sa vylodil pri Akko, aby ubránil aspoň hlavné mesto. 

## Priebeh výpravy
Tieto udalosti viedli Ľudovíta IX. k tomu, aby sa v roku 1267 opäť rozhodol bojovať proti pohanom. Nikto iný sa k nemu nepridal a tak sa znovu spoliehal len na svojho brata Karola z Anjou. Karol svojho brata presvedčil, aby svoju výpravu najprv smeroval do Tuniska, po jeho dobytí mal pochodovať cez Egypt až k Jeruzalemu. Karol týmto plánom sledoval najmä svoj prospech, pretože ako kráľ Sicílie mal v Tunisku svoje prevažne obchodné záujmy. 

V júli 1270 sa francúzsky kráľ vylodil v Tunisku. Vylodenie v parnom lete bolo zlé rozhodnutie. Veľa mužov pri nedostatočnom množstve pitnej vody ochorelo a zomrelo. 

25. augusta zomrel aj kráľ Ľudovít IX., pravdepodobne na úplavicu, na druhý deň po príchode svojho brata Karola. Karol vyhlásil novým francúzskym kráľom mladého Ľudovítovho syna Filipa III., ale zostal vodcom výpravy. 
[thumb|left|Miniatúra s umierajúcim Ľudovítom IX. a obliehanie Tunisu v pozadí (''[Jean Fouquet'')]] 
Križiaci začali obliehať mesto Tunis. Obliehanie sa nepodarilo a velitelia od ďalších pokusov upustili. 30. októbra sa podarilo so sultánom vyjednať zmluvu obsahujúcu voľný obchod s mestom a tiež ochranu kresťanských mníchov. Po tomto malom diplomatickom úspechu výprava oficiálne skončila. Krátko na to dorazil do Tuniska anglický princ Eduard, ktorý potom pokračoval v plavbe do Akko. Francúzska časť výpravy sa vydala na cestu k domovu.

Pri plavbe do Trapani zastihla flotilu víchrica a výprava stratila asi štyridsať vojnových lodí, a preto sa rozhodli cestovať po suchu. Do vlasti sa ich vrátilo len pár. Chorobe podľahol navarrský kráľ Theobald II., jeho manželka Izabela Francúzska (Ľudovítova dcéra) zomrela o rok neskôr. Mladú kráľovnú Francúzska Izabelu Aragónsku zhodil kôň, čo viedlo k predčasnému pôrodu mŕtveho chlapca a jej smrti o pár dní neskôr. August roku 1271 sa stal osudným pre Ľudovítovho brata Alfonza z Poitiers a jeho ženu Janu. Zavraždený bol syn Richarda z Cornwallu, Henrich z Almainu. Počas modlitby bol v kostole prepadnutý a dobodaný Guyom a Simonom, synmi Simona z Montfortu. Bola to pomsta za opustenie rady vzbúrencov proti kráľovi Henrichovi III.

## Iné projekty

## Zdroj

Kategória:Križiacke výpravy
Kategória:Križiaci (dejiny)
Enckeho medzera

thumb|right|Detail na Enckeho medzeru.
**Enckeho medzera** je 325 km široká medzera vo vnútri prstenca A umiestnená  od stredu Saturna. Je vytváraná opakovaným pôsobením malého mesiaca Pan, ktorý obieha vo vnútri tejto medzery. Toto pôsobenie nakoniec viedlo k vyčisteniu väčšiny materiálu z oblasti medzery. Fotografie zo sondy Cassini-Huygens ukázali, že vo vnútri Enckeho medzery sa nachádzajú najmenej tri uzlovité prstence. Špirálové vlny viditeľné na oboch stranách medzery sú spôsobené vplyvom dráhovej rezonancie blízkych mesiacov na okolité prstence, pričom mesiac Pan vytvára dodatočné špirálové vlny.

Johann Encke, po ktorom je táto medzera pomenovaná, ju aj napriek názvu nikdy nepozoroval. Je pomenovaná na počesť jeho pozorovaní prstencov. Medzera bola objavená Jamesom Edwardom Keelerom v roku 1888. Druhá hlavná medzera v prstenci A, objavená programom Voyager, sa nazýva Keelerova medzera na jeho počesť.

[thumb|center|800px|Pohľad na prstence [Saturna, na pravej strane Enckeho medzera.]]

## Externé odkazy

* Cassini – Enckeho medzera

Kategória:Prstence Saturna
Etrúrske kráľovstvo

**Etrúrske kráľovstvo** () bolo kráľovstvo, ktoré tvorilo väčšiu časť Toskánska a existovalo v rokoch 1801 až 1807. Názov kráľovstva pochádza zo slova *Etruria* (), čo je starý názov, ktorým starí Rimania označovali krajinu, ktorú obývali Etruskovia.

## Vznik kráľovstva
Kráľovstvo vzniklo na základe Aranjuezskej zmluvy uzavretej dňa 21. marca 1801. Dohodu uzavrelo napoleonské Francúzsko a Španielsko na jednej strane a parmskí Bourbonovci na strane druhej. Bourbonovcom tak bola nahradená strata ich území v severnom Taliansku, ktoré od roku 1796 okupovali francúzske vojská. Podľa dohody sa Ferdinand Parmský vzdal všetkých nárokov na trón v Parmskom vojvodstve a následne jeho syn Ľudovít získal Etrúrske kráľovstvo, ktoré vzniklo zo starého Toskánskeho vojvodstva.

## Panovníci
Prvý kráľ Ľudovít I. zomrel veľmi mladý v roku 1803 a na trón nastúpil jeho neplnoletý syn Karol Ľudovít, ktorý vládol pod menom Ľudovít II.. Jeho matka, Mária Lujza vládla za neho ako regentka.

## Začlenenie do Francúzska
V roku 1807 Napoleon kráľovstvo zrušil a začlenil ho do Francúzska. Vytvoril z neho tri francúzske kolónie - Arno, Méditerranée a Ombrone.

Teraz už bývalému etrúrskemu kráľovi a jeho matke prisľúbil nové kráľovstvo nachádzajúce sa v severnom Portugalsku - Kráľovstvo severnej Luzitánie, no tento plán sa nikdy neuskutočnil z dôvodu zániku spojenectva medzi Napoleonom a španielskymi Bourbonovcami v roku 1808.

Po Napoleonovom páde v roku 1814 bolo Toskánsko obnovené ako habsburské veľkovojvodstvo. V roku 1815 bolo Vojvodstvo Lucca vyčlenené z Toskánska a malo slúžiť ako dočasná náhrada pre parmských Bourbonovcov. Existovalo až do roku 1847, kedy Bourbonovci znovu získali vládu v Parme.

## Pozri aj
* Vojvodstvo Parma a Piacenza
* Toskánske vojvodstvo
* Napoleon Bonaparte

## Iné projekty

## Zdroj
* 

Kategória:Dejiny Talianska
Kategória:Zaniknuté kráľovstvá
Kategória:Zaniknuté štáty
Kategória:Zaniknuté štáty Európy
Uvea

**Uvea** (z lat. *uva*) je stredná vrstva očnej gule medzi vonkajšou priehľadnou vrstvou (tvorenou rohovkou a očným bielkom) a vnútornou vrstvou (sietnicou). Rozdeľuje sa na tri/štyri časti: dúhovku, cievovku, riasnaté teleso.

Kategória:Anatómia oka
Wallis (ostrov)

**Wallis** alebo **Uvea** je ostrov v južnej časti Pacifiku, asi  sevrovýchodne od ostrova Futuna. Patrí pod správu francúzskej zámorskej správnej korporácie Wallis a Futuna. Pomenovaný je po Samuelovi Wallisovi, cornwallskom lodnom navigátorovi, ktorý ho objavil ako prvý európan.

## História
[thumb|left|Zvyšky pevnosti [Talietumu.]]
Prvotné osídlenie ostrova dokladajú archeologické nálezy s datovaním približne 1400 rokov pred Kr. V 13. až 16. storočí bol súčasťou *Tonžského impéria*. Na ostrove sa nachádzajú aj zvyšky tonžského opevnenia Talietumu, ktoré bolo postavené približne v roku 1450. Jeho ruiny sú dnes obľúbenou turistickou atrakciou.

Európania ostrov objavili v druhej polovici 18. storočia, keď pri ňom 16. augusta 1767 pristála fregata kráľovského námorníctva Dolphin vedená Samuelom Wallisom. Tá istá loď predtým objavila aj Tahiti. V 19. storočí na Wallis prišli francúzski misionári s úlohou konvertovať miestne obyvateľstvo na katolícku vieru a odvtedy je pod francúzskou správou.

## Geografia
Wallis má približne oválny tvar a plochu . Najvyšší bod je *Loka* (). Na ostrove sa nachádza niekoľko jazier vulkanického pôvodu. Wallis je obklopený bariérou koralových útesov, spolu vytvárajú súostrovie Wallisove ostrovy.

Trvalo na ňom žije 10 000 obyvateľov, prevažná väčšina z nich je katolíckeho vyznania. Na ostrove sa nachádza aj správne stredisko korporácie Mata-Utu.

## Geologický vývoj
Ostrov predstavuje erodovaný vrchol neaktívnej štítovej sopky, ktorej vznik sa odhaduje na pleistocén. Wallis pokrývajú početné bazaltové lávové prúdy, explozívne krátery (mnohé z nich sú zaliate vodou) a troskové kužele s datovaním v rozmedzí 0,5 až 0,08 milióna rokov. Najmladšie vzorky hornín sú pravdepodobne holocénneho veku.

## Iné projekty

## Externé odkazy
* www.volcano.si.edu – ostrov Wallis na Global Volcanism Program 

Kategória:Wallis a Futuna
Kategória:Sopky Austrálie a Oceánie
Kategória:Ostrovy Tichého oceánu
Kategória:Sopky zámorských území Francúzska
Kategória:Sopky Tichého oceánu
Kategória:Štítové vulkány
Keelerova medzera

[thumb|right|250px|Vlny na okrajoch Keelerovej medzery vytvárané pri obehu mesiaca [Daphnis (mesiac)|Daphnis.]]
**Keelerova medzera** je 42 km široká medzera v prstenci A planéty Saturn, približne  od vonkajšieho okraja prstenca. Malý mesiac Daphnis objavený 1. mája 2005 obieha vo vnútri tejto medzery, pričom ju udržiava čistú od okolitého materiálu. Tento mesiac vytvára vlny na okrajoch medzery. Kvôli obežnej dráhe mesiaca Daphnis, ktorá sčasti zasahuje do plochy prstenca, sú vlny zložené zo zvislých častí, ktoré dosahujú výšku až  nad plochu prstenca.

Keelerova medzera bola objavená programom Voyager, a pomenovaná na počesť astronóma Jamesa Edwarda Keelera. Keeler objavil a pomenoval Enckeho medzeru podľa Johanna Enckeho.

Kategória:Prstence Saturna
Taveuni

**Taveuni** je tretí najväčší ostrov súostrovia Fidži. Nachádza sa v južnom Pacifiku,  východne od ostrova Vanua Levu. Ostrov je vulkanického pôvodu, je to vynorený vrchol masívnej pormorskej štítovej sopky. Na Taveuni trvalo žije približne 9 000 obyvateľov a je obľúbenou turistickou destináciou (známy je aj pod názvom *Záhrada Fidži*).

## Iné projekty

## Externé odkazy
* www.volcano.si.edu – ostrov Taveuni na Global Volcanism Program 

Kategória:Ostrovy Fidži
Kategória:Sopky Fidži
Kategória:Štítové vulkány
Arno

**Arno** môže byť:
* prvé meno, pozri Arno (prvé meno)
* rieka v Taliansku, pozri Arno (rieka)
* bývalý francúzsky département v Taliansku, pozri Arno (departement)
Jean Gaston Darboux

**Jean Gaston Darboux** (* 14. august 1842, Nîmes, Francúzsko – † 23. február 1917, Paríž) bol francúzsky matematik. Významne prispel najmä v oblastiach matematickej analýzy a geometrie. 

## Životopis
Študoval na lýceu v rodnom meste, aj v Montpellieri a na Sorbonne. 

Doktorský titul Ph.D. obhájil na École normale supérieure v roku 1866. Jeho diplomová práca, napísaná pod vedením Michela Chaslesa, mala názov *Sur les surfaces orthogonales*. V roku 1884 bol zvolený do Académie des sciences a v roku 1900 bol menovaný stálym tajomníkom jej matematickej sekcie.

Bol životopiscom Henriho Poincaréa a redaktorom vybraných diel Josepha Fouriera. Bol školiteľom viacerých významných matematikov, medzi jeho doktorandov patrili napríklad Émile Borel, Élie Cartan a Stanisław Zaremba.

V roku 1902 bol zvolený do Kráľovskej spoločnosti; v roku 1916 od nej dostal *Sylvester Medal*.

Je po ňom pomenovaných viacero matematických konceptov.

* Darbouxova rovnica
* Darbouxov rámec
* Darbouxov integrál
* Darbouxova funkcia
* Darbouxove sieťové invariancie
* Darbouxov problém
* Christoffel-Darbouxova identita 
* Christoffel-Darbouxova formula
* Darbouxova formula
* Darbouxov vektor
* Euler-Darbouxova rovnica
* Euler-Poisson-Darbouxova rovnica
* Darboux cubic
* Darbouxov či Goursatov problém
* Darbouxova transformácia
* Darbouxova veta


## Dielo
1887 – 96. *Leçons sur la théorie générale des surfaces et les applications géométriques du calcul infinitésimal*. Gauthier-Villars:
**[https://archive.org/details/leconsurlagendes01darbrich Vol. 1.]*
**[https://archive.org/details/leconsurlagendes02darbrich Vol. 2.]*
**[https://archive.org/details/leconsurlagendes03darbrich Vol. 3.]*
**[https://archive.org/details/leconsurlagendes04darbrich Vol. 4.]*
1898. *Leçons sur les systèmes orthogonaux et les coordonnées curvilignes*. Tome I. Gauthier-Villars.

## Referencie


## Externé odkazy
* Biografia

## Zdroj

Kategória:Francúzski matematici
Kategória:Absolventi École Normale Supérieure
Kategória:Členovia Francúzskej akadémie vied
Kategória:Členovia Kráľovskej spoločnosti
Kategória:Zahraniční členovia American Philosophical Society
Kategória:Osobnosti z Nîmes
Columbova medzera a Titanov prstenec

**Columbova medzera** leží vo vnútornej časti prstenca C planéty Saturn. Vo vnútri medzery sa nachádza **Columbov prstenec**, vo vzdialenosti 77 883 km od stredu Saturna. Tento prstenec je mierne eliptického tvaru a niekedy sa nazýva aj **Titanov prstenec** pretože je tvorený dráhovou rezonanciou s mesiacom Titan. Na tejto pozícii prstenca je rýchlosť obehu materiálu prstenca okolo Saturna rovnaká ako rýchlosť obehu mesiaca Titan.

## Zdroj

Kategória:Prstence Saturna
Fórum

**Fórum** môže byť
* orgán, inštitúcia, spoločnosť, verejnosť a pod. schopná alebo povolaná niečo posúdiť alebo vysloviť na niečo svoj názor; špecificky napr.:
**verejnosť, verejná mienka
**neformálne plenárne zasadnutie odborníkov zaoberajúcich sa určitou témou
*platforma, verejné miesto (napr. časopis, webová stránka a pod.), kde možno vyjadrovať názory 
*skrátene online fórum
*verejná diskusia
* v starovekom Ríme: hlavné námestie či trhovisko, ktoré má aj funkciu strediska obchodného, spoločenského a politického života, pozri fórum (námestie)
* bývalý slovenský architektonický časopis, pozri Fórum (časopis)
* filmový festival v Bratislave v rokoch 1992 - 1998, pozri Fórum (filmový festival)
* slovenská politická strana založená Zsoltom Simonom, pozri FÓRUM
Byť či nebyť (House)

**Byť či nebyť** (anglicky: *TB or Not TB*) je štvrtá epizóda z druhej série seriálu Dr. House. Prvýkrát ju odvysielala FOX Broadcasting Company 1. novembra 2005.

## Dej

Dr. Sebastian Charles je doktor, ktorý sa stará o choré africké deti nakazené tuberkulózou. Vo chvíli keď sa snaží na konferencii získať viac vakcíny na export do Afriky skolabuje. Sám si urči diagnózu - tuberkulóza, avšak jeho sponzori chceli počuť aj na iný názor, konkrétne Houseov. House odmietne túto diagnózu, pretože si myslí, že je to srdcová arytmia. Počas toho ako Cameronová Sebastiana pripravuje na vyšetrenia, urobí tajne aj test na tuberkulózu. Pri záťažovom teste pri normálnej rýchlosti sa nič neukáže, avšak pri extrémnej rýchlosti sa problém objaví. Sebastian opakovane upadá do bezvedomia, čo dokazuje srdcovú arytmiu. Neskôr počas ďalších vyšetrení sa zistí, že test na tuberkulózu, ktorý urobila Cameronová, je pozitívny. House je na Cameronovú nahnevaný, pretože si myslí, že Sebastian nemá len tuberkulózu ale aj niečo iné a vie že teraz už Sebastian nebude súhlasiť s ďalšími testami. Nakoniec však povolí liečbu tuberkulózy, aby mohol rozlíšiť symptómy tuberkulózy a symptómy inej choroby. Sebastian však liečbu odmietne nakoľko sa mu zdá nespravodlivé, že on lieky dostane ale Afričania nie. Svoj príbeh mediálne zverejní aby pritlačil sponzorov k múru a tí by tak museli znížiť ceny liekov. Na tlačovej konferencii House dokáže, že Sebastian nemá len tuberkulózu, ale že má aj inú chorobu. Sebastian potom súhlasí s testami a terapiami, avšak House ho chce liečiť na tuberkulózu. Po prehováraní súhlasí aj s liečbou tuberkulózy. Po odstránení symptómov tuberkulózy sa tím sústreďuje na symptómy druhej choroby. House navrhne, že by to mohol byť tumor v pankrease, čo sa nakoniec aj preukáže a Sebastian je po jeho odstránení zdravý. 
 

## Diagnózy
* **Zlé diagnózy:** Srdcová arytmia
* **Správna diagnóza:** Karcinóm pankreasu a tuberkulóza

## Pozri aj
* Tuberkulóza
* Afrika

## Iné projekty
 

## Externé odkazy
* DrHouse.cz - Tuberák 
* HouseMD.serial4u.cz  - 2x04 TB or Not TB

Kategória:Epizódy 2. série seriálu Dr. House
Deviata križiacka výprava

thumb|Postup križiackych vojsk počas deviatej kruciáty
**Deviata križiacka výprava** v rokoch 1271-1272 bola posledná križiacka výprava do Svätej zeme. Skončila víťazstvom moslimov, ktorí postupne dobyli a obsadili všetky križiacke územia na Blízkom východe. 

## Prológ
V roku 1268 bola Mamelukmi dobytá a zničená Antiochia. V roku 1270 končí ôsma križiacka výprava, ktorej sa napriek povodne veľkým plánom francúzskeho kráľa Ľudovíta IX. Svätého, nepodarilo pomôcť moslimami ohrozeným križiackym štátom na Blízkom východe. Anglický princ Eduard priplával k Tunisu príliš neskoro. Angličania, na rozdiel od väčšiny Francúzov odchádzajúcich domov, pokračovali v ich ceste na pomoc Jeruzalemskému kráľovstvu, Antiochijskému kniežatstvu a Tripolskému grófstvu, ktoré ohrozoval mamelucký sultán Bajbars. K anglickému princov sa pridal brat zosnulého francúzskeho kráľa Ľudovíta IX., sicílsky kráľ Karol I. z Anjou.

## Priebeh výpravy
Výprava prezimovala na Sicílii a v máji roku 1271 pristála v Akko práve v čase, kedy sultán Bajbars obliehal mesto Tripolis. Spolu s vojskom cyperského kráľa Huga III. Cyperského sa vodcovia rozhodli preraziť moslimské obliehanie Tripolisu. Eduard si bol vedomý, že proti presile nemá šancu na úspech a preto začal rokovať s mongolským chánom Ílchanátom Abaqom. Chán prijal dohodu na spoločný útok proti moslimom. Vyslaných 10 000 jazdcov vedených generálom Samaragom obsadilo územie na juh od mesta Allepa. Mocný protiútok moslimov však donútilo Mongolov stiahnuť sa až za rieku Eufrat. Sultán Baibars sa neúspešne pokúsil vylodiť svoje vojsko na Cypre. Princ Eduard vyburcoval zvyšných križiackych rytierov k boji. Tiahol na čele vojska na juh, rytieri ale odmietli brániť novo nadobudnuté územia a preto sa Eduard stiahol späť do Akko. Princ bol v Akko takmer zabitý vrahom, ktorého vyslal sultán Bajbars. V lete, kedy už Eduard pripravoval novú výpravu s cieľom dobyť Jeruzalem, prišla z Anglicka správa o smrti kráľa Henricha III.. Eduard v septembri roku 1272 opustil Svätú zem a odplával domov, kde bol korunovaný ako kráľ Eduard I. Sľuboval, že sa do Svätej zeme ešte vráti, ale politické problémy v Anglicku mu to nedovolili.

## Dôsledky
Sultán Bajbars po Eduardovom odchode postupne likvidoval posledné zvyšky križiackych dŕžav. V roku 1289  egyptský sultán Qalawun dobyl a vyplienil Tripolis. 18. mája 1291 padlo po obliehaní samotné Akko - posledná križiacka dŕžava na Blízkom východe. Kresťania, ktorým sa nepodarilo uniknúť, boli vyvraždení. Prístavné mestá boli zborené a nové centrá boli neskôr postavené ďalej od mora, aby nemohli slúžiť ako základňa pre ďalšie kresťanské ofenzívy. Latinské dŕžavy pretrvali len na Cypre. Dobytím Akko v roku 1291 skončilo obdobie križiackych výprav do Svätej zeme, ktoré od vyhlásenia prvej križiackej výpravy pápežom Urbanom II. v roku 1095 trvalo takmer 200 rokov.

## Iné projekty

## Zdroj

Kategória:Križiacke výpravy
Kategória:Križiaci (dejiny)
Monika Mockovčáková

**Monika  Mockovčáková** (* 20. máj 1971, Bratislava) je slovenská klaviristka a pedagogička.

Hru na klavír študovala na Vysokej škole múzických umení v Bratislave u prof. Idy Černeckej. Svoj umelecký profil si rozširovala na viacerých medzinárodných interpretačných kurzoch pod vedením M. Gutman, E. Hagenah, E. Indjica, P. Toperczera, S. Rodriguez, A. Koscielny a R. Penningtona.

Spolu s violončelistom Teodorom Brckom boli v roku 1997 laureáti medzinárodnej súťaže L. van Beethovena a súťaže B. Martinů v Prahe. V roku 2003 reprezentovali Slovensko na koncerte medzinárodnej akadémie Praha – Viedeň – Budapešť „Musikerlebnis Mitteleuropa“, konanej pod záštitou prezidenta Slovenskej republiky a prezidenta Rakúska. V tom istom roku vyhrali prvé miesto na súťaži B. Martinů v Prahe, pričom získali aj Cenu za interpretáciu diela Bohuslava Martinů.

V roku 2007 Monika Mockovčáková získala 2. miesto v medzinárodnej klavírnej súťaži *Washington International Piano Artists Competition* v USA, kde zároveň získala aj Cenu tlače a Cenu za najlepšiu interpretáciu klasického diela. Svoju učiteľskú kariéru začala aj v Japonsku a v súčasnosti zastáva pozíciu na Výstavnej univerzite hudby. Medzinárodná klavírna súťaž poskytuje medzinárodnú expozíciu pre talentovaných klaviristov vo veku od 8 do 18 rokov.

Okrem sólovej hry sa intenzívne venuje komornej hudbe. Je pedagógom na Konzervatóriu v Bratislave.

## Referencie

## Externé odkazy
* Oficiálna stránka 
* Stránka na martinu.cz
* Profil na classicalsaxophonist.com

Kategória:Slovenskí klaviristi
Kategória:Slovenskí hudobní pedagógovia
Kategória:Osobnosti z Bratislavy
Ženská štvorhra na Hansol Korea Open 2009

**Ženská štvorhra na Hansol Korea Open 2009** sa hrala ako súčasť Hansol Korea Open 2009 od 21. septembra do 27. septembra. 

## Nasadenie

## Odmeny a body do rebríčka

## Výsledky

## Externé odkazy
* Pavúk štvorhry 

Kategória:Hansol Korea Open 2009
Girard Desargues

**Girard Desargues** (niekedy tiež **Gérard Desargues**; * 21. február 1591, Lyon, Francúzsko – † 1661, Lyon, Francúzsko) bol francúzsky matematik, inžinier a architekt. Je známy predovšetkým ako jeden z objaviteľov projektívnej geometrie, v ktorej jeho meno nesie Desarguesova veta. Je po ňom pomenovaný kráter na Mesiaci.

Kategória:Narodenia v 1591
Kategória:Úmrtia v 1661
Kategória:Francúzski matematici
Kategória:Francúzski architekti
Kategória:Osobnosti z Lyonu
Štiavnický potok

**Štiavnický potok** je potok v Turci, na území okresu Martin.  Je to pravostranný prítok Kantorského potoka, má dĺžku  a je tokom IV. rádu.

Potok pramení vo Veľkej Fatre v podcelku Lysec na severnom svahu vrchu Vyšná Lipová v nadmorskej výške približne  Tečie severozapadným smerom, má krátky ľavostranný prítok z podhoria (domácimi obyvateľmi nazývaneho Dunino). V polovici Kantorskej doliny ústi do Kantorského potoka. V tomto ústí sa nachádza ložisko štrku. Ide o tok slabo rozvinutý a v lete slabo tečúci, ale pri intenzivnejších zrážkach veľmi aktívny.

## Referencie


Kategória:Potoky na Slovensku
Kategória:Povodie Váhu
Kategória:Vodné toky v okrese Martin
West Memphis Three

Pod menom **West Memphis Three** sú v Spojených štátoch amerických známi traja mladí muži, ktorí v roku 1993 údajne spáchali vraždu troch osemročných detí, a ktorí boli v tom istom roku uväznení a odsúdení. Tento prípad vzbudil veľkú pozornosť médií, pretože existujú aj oporné body, ktoré nasvedčujú tomu, že by mohlo ísť o justičný omyl. Prípad je stále aktuálny, prebieha vyšetrovanie a momentálne sa novými forenznými metódami porovnávajú vzorky DNA z miesta činu so vzorkami DNA obvinených. Genetické dôkazy nasvedčujú, že skutočne ide o justičný omyl.

## Aktuálny vývoj
V júli 2007 bol predložený nový forenzný materiál. Okrem toho sa zistilo, že ani jedna z DNA vzoriek nájdených na mieste činu, nie je zhodná s genetickými vzorkami obvinených, ale so vzorkou nevlastného otca jedného z obvinených a jeho kamarátom, s ktorým sa v deň činu údajne stretol.
Obhajoba odsúdeného na trest smrti podala žiadosť o konzultáciu z dôvodu zámeru obnovenia procesu, ktorú zodpovedný sudca v septembri 2008 zamietol.
V novembri 2010 najvyšší súd po verbálnej konzultácii obhajoby toto rozhodnutie odvolal a pre všetkých troch obvinených nariadlil nový termín konzultácie, pri ktorej sa má rozhodnúť, či súdny proces bude obnovený.

## Pozadie príbehu
V čase činu mali obvinení 16 a 18 rokov. V máji v roku 1993 údajne zviazali, týrali a zabili troch osemročných chlapcov, pričom podľa pitvy jedna z obetí zomrela na vykrvácanie spôsobené reznými ranami a ďalšie dve boli utopené. Najstarší z predpokladaných páchateľov bol odsúdený na trest smrti prostredníctvom injekcie s jedom a ostatní dvaja mladiství na trest väzením. Polícia bola následne v rôznych publikáciách ako aj v nižšie uvedenom dokumentárnom filme kritizovaná, že pri vyšetrovaní tohto prípadu nepostupovala starostlivo, a že neboli zohľadnené alternatívne hypotézy a niektoré stopy boli zahladené. Okrem toho boli obžalovaní zo strany justície obvinení zo satanistických skutkov podľa takých indícií ako sú obľúbená hudba a štýl obliekania sa.

## Verejné reakcie
Prípad na verejnosti vyvolal vlnu solidarity s obvinenými. Viaceré prominentné osobnosti a skupiny (napríklad skupina Pearl Jam) vydali na podporu West Memphis Three albumy alebo pesničky. Dodnes boli v americkej televízii odvysielané dve dokumentácie, ktoré sa s týmto prípadom kriticky zaoberajú a okrem toho vyšli k prípadu dve knihy a plánuje sa natočiť aj film.

## Záver príbehu
Všetci traja boli prepustení po 18 rokov a 74 dňoch vo väzení. Najviac im pomohli DNA vzorky z miesta činu, ktoré sa nezhodovali ani s jedným z odsúdených. Obnoveniu prípadu a skúmaniu nových dôkazov významnej pomohli dokumntárne filmy, ktoré poukazovali na nezrovnalosti v prípade.

## Referencie

## Zdroje

Kategória:Vrahovia
Vladimir Georgijevič Sorokin

**Vladimir Georgijevič Sorokin**,  (* 7. august 1955) je ruský spisovateľ, dramatik a scenárista, predstaviteľ súčasnej postmoderny. Patrí k najpopulárnejším predstaviteľom modernej ruskej literatúry.

Jeho prvý debut bol v roku 1972 keď publikoval v známom priemyselnom časopise. V roku 1977 ukončil štúdium s titulom inžinier v oblasti naftového priemyslu. Po skončení školy sa začal venovať maľovaniu a súčasnému umeniu. Ilustroval viac ako 50 kníh. Literárne známym sa stal v polovici 80. rokov 20. storočia. Vo svojich románoch sa zaoberá súčasnou ruskou spoločnosťou a drsným zobrazovaním jej problémov. 

V októbri 2009 bol hosťom Žilinského literárneho festivalu.  

## Kritika

Pre svoju politickú kritiku Vladimira Putina býva terčom protestov mládežníckych hnutí Naši a Iduščije vmeste (Putinova mládež). Zorganizovali aj verejné ničenie jeho kníh. Býva kritizovaný aj za pornografické scény a nadávanie vo svojich knihách.

## Vybraná biografia

### Romány
* 1995 - *Tridsiata Marinina láska*
* 1999 - *Belasá Slanina* (čes. vydanie *Tekuté sádlo*) - kritika pročínsky orientovaného Ruska
* 2001 - *Srdcia štyroch* (slov. vydanie, Kalligram 2009)
* 2002 - *Ľad*, (slov. vydanie, Kalligram 2008) - antiutópia zo súčasného Ruska
* 2006 - *Opričníkov deň*, (slov. vydanie, Kalligram 2008) - antiutopická novela odohrávajúca sa v budúcom Rusku
* 2010 - *Metelica*, (slov. vydanie, Kalligram 2013) - novela o cieli ruského života

## Referencie

## Iné projekty

## Externé odkazy
* oficiálne stránky  , 
* 

Kategória:Narodenia v 1955
Kategória:Ruskí spisovatelia
Kategória:Spisovatelia postmoderny
Clermontský koncil

[thumb|Pápež Urban II. na koncile v Clermonte ([Iluminícia (maľba)|iluminícia od Jeana Colombeho z *[[Livre des Passages d'Outre-mer]],* od Sébastiena Mamerota okolo 1490, Francúzska národná knižnica)]]
**Clermontský koncil** bol koncil katolíckej cirkvi v novembri roku 1095 vo francúzskom meste Clermont. Koncil zvolal pápež Urban II. a jeho výsledkom bolo začatie prvej križiackej výpravy, ktorej predchádzala ľudová výprava.

V roku 1095 poslal byzantský cisár Alexios I. svojich vyslancov na západ, aby vyjednali vojenskú pomoc v boji proti Seldžuckým Turkom. Správu dostal pápež Urban II. na koncile v Piacenze. Na november pápež zvolal na koncil cirkevných predstaviteľov, ktorých požiadal, aby so sebou vzali významných pánov zo svojich provincií.

Samotný koncil sa konal medzi 18. až 28. novembrom a zúčastnilo sa ho asi 300 duchovných z celého Francúzska. Pápež okrem iného najskôr prebral clunyjské reformy a predĺžil exkomunikáciu Filipa I. Francúzskeho. Až 27. novembra sa vyjadril k problémom na Blízkom východe a vyzval k vojenskej výprave, ktorá mala zabezpečiť západným pútnikom cestu k Božiemu hrobu v Jeruzaleme. Okrem to hrali svoju úlohu v pápežovom rozhodnutí mocenské a politické dôvody.

## Iné projekty

## Zdroj

Kategória:Križiaci (dejiny)
Kategória:Koncily
Magmatický oceán

thumb|right|Ilustratívna fotografia Aa lávy, ktorá počas erupcie pokryje veľkú oblasť.
**Magmatický oceán** je geologické označenie pre rozsiahlu oblasť vyvretej magmy na povrchu, ktorá najskôr vznikala na začiatku formovania planét. V tej dobe bol povrch planét roztavený a bez pevnej kôry. Tieto oblasti pomaly stuhli a vytvorili rozsiahle oblasti vyvretých hornín. Pre Zem je existencia magmatického oceánu diskutabilná a zatiaľ sa ju nepodarilo petrologicky ani geochemicky preukázať.

## Pozri aj
* Sopečná činnosť

## Zdroj

Kategória:Vulkanológia
Boboty

**Boboty** () je názov horského masívu v Krivánskej Malej Fatre.

## Polohopis
Masív leží na severnej časti pohoria a tvorí ho  dlhý hrebeň smerom zo západu na východ. Na východe tvoria hranicu Tiesňavy a na západe s Jánošíkovými dierami a sedlom Vrchpodžiar. So severu masív ohraničuje obec Terchová a jej časť Biely Potok. Na juhu sa nachádza Nová dolina vo Vrátnej a osada Štefanová.

## Geológia
Severné a južné svahy masívu tvoria strmé dolomitové útvary. Eróziou sú v skalách vymodelované formácie ako strmé steny a časť skalnatého hrebeňa. Útvary nie sú tak viditeľné ako pri blízkom Veľkom a Malom Rozsutci.

## Príroda
Boboty sú pokryté bukovo-jedľovými lesmi s podielom smreka. Na severných svahoch, ktoré zostupujú do údolia Bieleho potoka je niekoľko lúk. V častiach na vrchole sa nachádzajú porasty kosodreviny a jarabiny (*[[Sorbus aria]]*). Väčšia časť masívu je súčasťou Národnej prírodnej rezervácie Tiesňavy.

## Turistika
Pod masívom sa nachádza hotel Boboty. Vrchol a hrebeň na Bobotách je prístupný iba po zeleno označenej turistickej značke smerom z Tiesňav do sedla Vrchpodžiar. Odtiaľ pokračujú trasy na obľúbené lokality Rozsutce alebo Jánošíkove diery alebo na druhej strane na Sokolie.

## Referencie

## Iné projekty

## Zdroje

* Barański Mirosław J.: *Po obiedzie – Boboty!*, w: „Na szlaku. Miesięcznik turystyczno-krajoznawczy poświęcony górom“ - rok XV, nr 12 (150) – december 2001, s. 13., ISSN 1230-9931
* Gargulák Jozef, Križo Vladimír a kol.: *Malá Fatra. Turistický sprievodca ČSSR* č. 1, vyd. Šport, slovenské telovýchovné vydavateľstvo, Bratislava 1984
* Malá Fatra – *Vrátna. Turistická mapa 1:50 000*, Edícia turistických máp č. 110, vyd. VKÚ Harmanec 1993, ISBN 80-85510-09-X

Kategória:Vrchy v Malej Fatre
Kategória:Masívy Malej Fatry
Kategória:Tisícovky na Slovensku
Maurice René Fréchet

**Maurice René Fréchet** (* 2. september 1878, Maligny, Francúzsko - † 4. jún 1973, Paríž) bol francúzsky matematik, ktorý výrazne prispel v oblasti všeobecnej topológie, ale aj v matematickej analýze, teórii pravdepodobnosti a štatistike. 

Vo svojej práci *Sur quelques points du calcul fonctionnel* z roku 1906 prišiel s pojmom metrického priestoru, je tiež pôvodcom konceptu kompaktnej množiny. Patril tiež medzi zakladateľov funkcionálnej analýzy. Maurice Fréchet nadviazal vo svojom článku *Sur la loi de répartion de certaines grandeurs geographiques* na článok *Deux types fondamentaux de distribution statistique*  (1938) (česky  *Přírodní dualita statistického rozložení* (1941)) českého geografa, demografa a štatistika Jaromíra Korčáka.

## Referencie


## Externé odkazy
* Informace na Math Genealogy Project

Kategória:Francúzski matematici
Kategória:Vyučujúci na Štrasburskej univerzite
Rameno Pravítka

thumb|right|Diagram špirálových ramien Galaxie. Šípka ukazuje smer obehu Slnka. Mordou je vyznačené rameno Norma.

**Rameno Pravítka** (- názov najmä pre vnútornú časť Galaxie; iné názvy: **Rameno Pravítka-Labute**, najmä vo vonkajšej časti Galaxie **Rameno Labute, rameno Perzea+I**, len vo vonkajšej časti Galaxie (aj) **Vonkajšie rameno**; angl. *Norma arm, Norma-Cygnus arm, Cygnus arm, Perseus + I arm, Outer arm*) je jedno zo špirálových ramien vychádzajúcich z jadra Galaxie. Jeho polomer je približne 15,5 ± 2,8 kpc a leží vo vnútri ramena Perzea, cez ktoré prechádza obežná dráha nášho Slnka. Je pomenované po súhvezdí Pravítko.

Naša galaxia, podobne ako mnohé ďalšie galaxie podobného typu, obsahuje veľké množstvo hviezd, ktoré sú pomocou gravitačných síl usporiadané do relatívne plochého disku. Tento disk rotuje okolo hustej centrálnej masy hviezd pohybujúcich sa väčšou rýchlosťou ako hviezdy na okraji disku. Dôsledkom tohto správania sú špirálové štruktúry v podobe ramien.

Z dôvodu rôznych gravitačných síl sa tvoria jedinečné špirálové ramená, v ktorých sa nachádza veľký počet hviezd.

## Pozri aj
* Galaxia (Mliečna cesta)
* Špirálová galaxia

## Zdroj

## Externé odkazy

* http://media.skyandtelescope.com/images/MilkyWay+new+med.jpg 

Kategória:Galaxia Mliečna cesta